62021TJ0472_INF
Rettens dom (Tredje Udvidede Afdeling) af 25. september 2024 –RTE mod ACER
(Sag T-472/21) (
1
)
»Energi – det indre marked for elektricitet – kapacitetsberegningsregion – CORE-regionen – ACER’s vedtagelse af metoden til fordeling af udgifterne til belastningsomfordeling og modkøb – fastsættelse af toleranceniveauet for lovlige loop flows – artikel 16, stk. 13, i forordning (EU) 2019/943«
1.
Annullationssøgsmål – fysiske eller juridiske personer – betingelser for antagelse til realitetsbehandling – afgørelse fra Agenturet for Samarbejde mellem Energireguleringsmyndigheder (ACER) om vedtagelse af en metode til fordeling af udgifterne til afhjælpende tiltag iværksat med henblik på at afhjælpe kapacitetsbegrænsninger på elektricitetstransmissionsnettet – retsakt om oprettelse af ACER, der fastsætter nationale retsmidler mod ACER’s afgørelse – annullationssøgsmål indledt til prøvelse af ACER’s afgørelse, uden at de nationale retsmidler er udtømt – afvisning
(Art. 263, stk. 5, TEUF; Europa-Parlamentets og Rådets forordning 2019/942, 34. betragtning samt art. 28, stk. 1, og art. 29)
(jf. præmis 21-23)
2.
Energi – indre marked for elektricitet – forordning 2019/943 – håndtering af kapacitetsbegrænsninger på elektricitetstransmissionsnettet – iværksættelse af afhjælpende tiltag med henblik på at afhjælpe kapacitetsbegrænsninger mellem områder – metode til fordeling af udgifterne til afhjælpende tiltag – hensyntagen til afhjælpende tiltag foretaget på interne netelementer med et spændingsniveau på 220 kilovolt (kV) eller derover – lovlighed
[Europa-Parlamentets og Rådets forordning 2019/943, 2. og 35. betragtning samt art. 1, litra a), art. 2, nr. 3), art. 16, stk. 4, art. 16, stk. 8, første afsnit, litra b), og art. 16, stk. 13; Kommissionens forordning 2015/1222, 2. og 12. betragtning samt art. 9, stk. 11, art. 74, stk. 2, og art. 74, stk. 4, litra b), og 2017/1485, art. 76, stk. 1, litra b), nr. iii) og v)]
(jf. præmis 58-120 og 126-140)
3.
Den Europæiske Unions agenturer – agenturet for Samarbejde mellem Energireguleringsmyndigheder (ACER) – beføjelser – rækkevidde – vedtagelse af en metode til fordeling af udgifterne til de afhjælpende tiltag, der iværksættes med henblik på at afhjælpe kapacitetsbegrænsninger på elektricitetstransmissionsnettet – præcis begrænsning af ACER’s beføjelser på grundlag af objektive kriterier, der kan efterprøves af domstolene – lovlighed
(Europa-Parlamentets og Rådets forordning 2019/942, art. 5, stk. 3, samt art. 6, 28 og 29, og 2019/943, art. 16, stk. 13; Kommissionens forordning 2015/1222, art. 9, stk. 11, og art. 74)
(jf. præmis 121-124)
4.
Energi – indre marked for elektricitet – forordning 2019/943 – håndtering af kapacitetsbegrænsninger på elektricitetstransmissionsnettet – iværksættelse af afhjælpende tiltag med henblik på at afhjælpe kapacitetsbegrænsninger mellem områder – metode til fordeling af udgifterne til afhjælpende tiltag – udelukkelse af udgifter forårsaget af loop flows, der ikke overskrider et vist toleranceniveau – agenturet for Samarbejde mellem Energireguleringsmyndigheders (ACER) fastsættelse af et toleranceniveau på en måde, der ikke er i overensstemmelse med den gældende retlige ramme – ikke tilladt – undtagelse – ACER’s implicitte kompetence til at fastsætte et kompetenceniveau på en måde, der ikke er i overensstemmelse med den gældende retlige ramme – betingelser – betingelserne herfor ikke opfyldt
[Art. 4, stk. 3, TEU; Europa-Parlamentets og Rådets forordning 2019/942, art. 6, stk. 10, andet afsnit, litra a), og art. 6, stk. 11 og 12, og 2019/943, 34. betragtning og art. 16, stk. 13; Kommissionens forordning 2015/1222, art. 9, stk. 11, og art. 74, stk. 6, litra a)]
(jf. præmis 150-215, 219-225 og 232-245)
5.
Annullationssøgsmål – dom om annullation – virkninger – Unionens retsinstansers begrænsning – betingelser
(Art. 264, stk. 2, TEUF)
(jf. præmis 250 og 253-257)
Konklusion
1)
Afgørelsen truffet af klagenævnet ved Den Europæiske Unions Agentur for Samarbejde mellem Energireguleringsmyndigheder (ACER) den 28. maj 2021 i forbindelse med sag A-001-2021 (konsolideret) annulleres, for så vidt som den stadfæster ACER’s afgørelse nr. 30/2020 af 30. november 2020 vedrørende forslaget fra eltransmissionssystemoperatørerne i den region, der omfatter Belgien, Den Tjekkiske Republik, Tyskland, Frankrig, Kroatien, Luxembourg, Ungarn, Nederlandene, Østrig, Polen, Rumænien, Slovenien og Slovakiet med henblik på beregning af kapaciteten benævnt »CORE«, vedrørende metoden til fordeling af udgifterne til belastningsomfordeling og modkøb og afslår sagsøgerens klage i nævnte sag.
2)
I øvrigt frifindes ACER.
3)
ACER bærer sine egne omkostninger og betaler de af Réseau de transport d’électricité (RTE) afholdte omkostninger.
4)
Den Franske Republik bærer sine egne omkostninger.
(
1
) – EUT C 382 af 20.9.2021.